पाएं अपने शहर की ताज़ा ख़बरें और फ्री ई-पेपरडाउनलोड करें
गौरिहार जनपद के जिम्मेदार अधिकारियों ने आपदा को अवसर में बदलने कोई कसर नहीं छोडी। पूरे जनपद क्षेत्र मे फर्जी कामों का अंबार है। अधिकतर ग्राम पंचायतों मे फर्जी मस्टर भरे जा रहे हैं, जानकारी होने के बावजूद इनके खिलाफ कोई कार्रवाई नहीं की गई। रोजगार सहायक और सब इंजीनियरों के द्वारा भी जमकर धांधली एवं मनमानी की जा रही है।
जनपद की ग्राम पंचायतों में सरपंच और सचिव के द्वारा शासन के 2 लाख 66 हजार रुपए की योजनाओं के अभी तक 62 हजार रुपए बंदरबांट कर राशि हड़प ली है। ग्राम पंचायत सिसोलर में जीता जागता इसका उदाहरण सामने आया है।पूर्व मे भी ग्राम पंचायत ने सीसी सडक की राशि का आहरण बिना काम कराए कर लिया था। इस मुद्दे को दैनिक भास्कर द्वारा उठाए जाने पर 2 दिन बाद सीसी सड़क का निर्माण चालू हो गया था। अब इस बार ग्राम सरपंच ने सब इंजीनियर और सीईओ कि मिलीभगत सेे खेत तालाब योजना की राशि मस्टर लगाकर निकाल ली, जबकि एक भी काम नहीं कराया।
क्या है खेत तालाब योजना
38 गुणा 38 मीटर और 3 मीटर गहरे खेत की बंधान बनाई जाती है। जिसमे वर्षा जल संचयन हो सके और धरातल का वाटर लेवल भी बन सके। इस योजना में किसान अपने आधे खेत मे यह तालाब बनवा लेता है और आधे खेत में कृषि करता है।
यह इनके आय का भी जरिया बन जाता है। जिससे मछली पालन जैसे व्यवसाय भी किये जा सकते हैं। किसान खरीफ कि फसल तो आधे खेत मे लगा लेता है, वहीं रबी की फसल पूरे खेत में लेता है। आधे हिस्से मे भरे हुए पानी से पूरे खेत मे सिंचाई भी हो जाती है।
फर्जी मजदूरों को राशि के मिलते हैं 25 %
पंचायतों में जिम्मेदारों द्वारा कुछ चहेते फर्जी मजदूर बना लिए गए। इन मजदूरो ने बिना काम किए 62532 रुपए डकार ली। यह राशि रोजगार सहायक ने इंजीनियर के मिलीभगत से इनके खाते मे डाली और बदले मे दोनों ने 75 प्रतिशत कमीशन भी लिया। इन लोगों को अपने खाते से राशि निकालकर वापस करने के लिए मात्र 25 प्रतिशत राशि ही मिलती है।
इन फर्जी मजदूरों के नाम हुआ भुगतान
करीब पचास से अधिक लोगों को सरपंच और रोजगार सहायक ने फर्जी श्रमकार्ड बनाकर पहले मजदूर बनाया। इसके बाद इनको भुगतान करना चालू किया। इनमें रविशंकर यादव , धर्मेंद्र कुमार पराशर, आंकाक्षा, तेजप्रताप यादव, बाबू, रूपेंद्र कुमार श्रीवास , मान सिंह खंगार, हरदेश श्रीवास , सुनील कुमार, नृपेंद्र कुमार श्रीवास, सुनील कुमार बंशकार, भूपेंद्र कुमार श्रीवास , कामता पाल , बुधराम पाल , नरेंद्र सिंह , कल्लू सिंह , भेाला यादव , आत्माराम , सुशीला, रामप्रकाश गुप्ता , राजकुमार अनुरागी , शिवकरण प्रजापति , रामआसरे मिश्रा, रामदास पाल द्वारका पाल , महेश कुमार नायक, रामखिलावन के नाम भुगतान कर राशि को हड़प लिया गया।
इस जमीन पर खेत तालाब दिखाकर निकाल ली राशि
सरपंच और सचिव द्वारा योजनाओं की राशि का बंदरबांट हो रहा है जिम्मेदार फर्जी मजदूर तैयार कर उनके खातों में राशि डालते हैं, फिर उन्हें कमीशन देकर वापस लेते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn